ร้านอยู่ใน The up ภายในร้านตกแต่งสไตล์สิงคโปร์ โต๊ะเป็นหินอ่อนทรงกลม มีที่นั่งไม่ค่อยมากเท่าไร ถ้าไปช่วงที่มีคนเยอะอาจจะต้องรอ แต่ถือว่าคุ้มเพราะรสชาติก๋วยเตี๋ยวแปลกใหม่ เมนูก๋วยเตี๋ยวต้มยำถูกใจสำหรับคนทานรสจัด เส้นบะหมี่มีให้เลือกสองแบบคือกลมและแบน แต่ที่สั่งไปคือแบบแบนค่ะ เส้นอร่อยมากปรุงรสได้เยี่ยมไม่ต้องง้อเครื่องปรุงเพื่อปรุงเพิ่มเลยค่ะ แต่น้ำซุปไม่ค่อยหอมหวานเท่าไร 
เมนูชูโรงที่นี่คือลูกชิ้นปลาสอดไส้หมูสับ อันนี้แปลกใหม่มากเพราะยังไม่เคยทานที่ไหนมาก่อน ปกติจะไม่ค่อยทานลูกชิ้นปลา ก็ถือว่ารสชาติโอเคอยู่คะ แต่ที่ชอบมากคือเกี้ยวทอดไส้หมู ดูจะเป็นเมนูง่ายๆ แต่ทานแล้วหยุดทานไม่ได้เลยค่ะ หมูข้างในเกี้ยวนุ่มและหมักมาหอมมาก